Longīns Ausējs

Longīns Ausējs, arī Longins Ausējs (1885—1942) bija latviešu sabiedriskais darbinieks, skolotājs un tautsaimnieks. Cēsu pilsētas galva (1918), Latvijas Republikas izglītības ministrs (1921). Ekonomikas zinātņu doktors, Latvijas Universitātes vecākais docents. 1941. gadā deportēts uz PSRS, kur nošauts.

 Dzīvesgājums 
Dzimis 1885. gada 30. oktobrī latviešu Lauru kolonijāLatviešu konversācijas vārdnīcas I. sējuma 1254-55 slejas. Rīga: 1927.-1928. (tagad Lauru ciems Pleskavas apgabalā vai arī Pededzes pagasts Latvijā.Izglītības un zinātnes ministrijas mājaslapa)
Mācījās Alūksnes draudzes skolā, Pleskavas reālskolā (1899-1900) un Pleskavas klasiskajā ģimnāzijā (1900-1906). Studēja Pēterburgas Universitātes matemātikas fakultātē (1906-1910).

No 1910. gada strādāja par skolotāju un direktoru Kārļa Millera dibinātajā Cēsu reālskolā. 1917. gada viņu ievēlēja Vidzemes pagaidu zemes padomē, 1918. gadā viņš bija Cēsu pilsētas galva. No 1919. gada strādāja par Izglītības Ministrijas Skolu departamenta direktoru. 1921. gadā iestājās Arveda Berga vadītajā Bezpartijiskajā nacionālajā centrā un no 1921. gada 27. aprīļa līdz 18. jūnijam bija Izglītības ministrs.

1925. gadā Ausēju ievēlēja Rīgas Domē, kur viņš bija Rīgas Skolu valdes loceklis. No 1927. gada Ausējs bija 2. Saeimas deputāts Nacionālajā centra frakcijā.    
Kā eksterns beidza arī Latvijas Universitātes tautsaimniecības nodaļu. Strādāja par Latvijas Universitātes vecāko docentu. Bija latviešu studentu korporācijas Beveronija biedrs.

Pēc Latvijas okupācijas 1941. gadā Ausēju deportēja uz Usoļjes labošanas darbu nometni (Usoļlagu) PSRS, kur 1942. gada 2. maijā viņu apsūdzēja par piedalīšanos kontrrevolucionārā organizācijā un nošāva 1942. gada 9. jūnijā.  Usoļlagā ieslodzītais Longīna Ausēja dēls Orests tika nošauts 1942. gada 17. jūnijā.

 Mācību grāmatas 
 Algebra, 1918.
 Ģeometrija, 1920.
 Dzīve skaitļos, 1924.
 Aptuvenie skaitļi, 1924.
 Finanču matemātika, 1926.

 Apbalvojumi 
 70px Triju Zvaigžņu ordenis (1927)

 Atsauces 

Kategorija:1885. gadā dzimušie
Kategorija:1942. gadā mirušie
Kategorija:Cēsu pašvaldības vadītāji
Kategorija:Nacionālās apvienības politiķi
Kategorija:Latvijas izglītības ministri
Kategorija:2. Saeimas deputāti
Kategorija:3. Saeimas deputāti
Kategorija:Latvijas Universitātes darbinieki
Kategorija:Triju Zvaigžņu ordeņa komandieri
Kategorija:Triju Zvaigžņu ordeņa virsnieki
Kategorija:Padomju represijās nogalinātie
Kategorija:Ar nāvi sodītie politiķi